隨時有6個倉主累積獎金破億！
2024年05月13日 09:14
東網電視
更多新聞短片
蔡約翰今季已有1.23億獎金。
依家香港賽事獎金不斷提高，自然令人騎練收入增加，好似上季就有5位練馬師嘅累積獎金突破1億，包括蔡約翰、呂健威、羅富全、告東尼同埋沈集成，而姚本輝上季累積獎金都有9519萬。到咗今季，雖然仲有兩個月先煞科，但原來已經有4個倉主嘅累積獎金突破1億大關，就係呂健威、蔡約翰、告東尼同埋沈集成，當中以蔡約翰嘅獎金最高，已經有1.23億，相信係由於「驕陽飛駒」幫佢贏咗兩場4歲馬經典大賽，加埋「永遠美麗」捧走冠軍一哩賽有關。
不過，現時都有兩位練者獎金突破9000萬，就係榜首嘅伍鵬志，佢已有9489萬獎金，而剛剛突破從練第1000W嘅姚本輝亦有9043萬，只要佢哋繼續交出成績，要突破1億元未必太難，換言之，今季隨時有6位練馬師嘅累積獎金逾億，真係羨慕死人喇。